Legal Document

Category: 301

Text:
101. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 18200 της 23 Μαΐου/8 Ιουν. 1979 (ΦΕΚ Β΄ 548) Περί καθορισμού προϋποθέσεων και διαδικασίας χορηγήσεως στοιχείων κυκλοφορίας δια δοκιμαστικήν κυκλοφορίαν αυτοκινήτων οχημάτων ή μοτοσυκλεττών. Έχοντες υπ’ όψει τας διατάξεις των άρθρ. 88 παρ. 3 και 90 παρ. 2 του Κώδικος Οδικής Κυκλοφορίας του κυρωθέντος δια του Νόμ. 614/1977 «περί κυρώσεως του Κώδικος Οδικής Κυκλοφορίας», αποφασίζομεν: ΄Αρθρ.1.-Στοιχεία κυκλοφορίας (άδεια κυκλοφορίας μετά πινακίδων) προς δοκιμαστικήν κυκλοφορίαν εισαγομένων εκ του εξωτερικού προς πώλησιν αυτοκινήτων οχημάτων ή μοτοσυκλεττών χορηγούνται επ’ ονόματι: α)Κατασκευαστών, εμπόρων και εν γένει αντιπροσώπων πωλήσεως αυτοκινήτων οχημάτων ή δικύκλων-τρικύκλων (μοτοσυκλεττών), καινουργών ή μεταχειρισμένων. β)Αντιπροσώπων προμηθευτών κρατικών υπηρεσιών ή οργανισμών δημοσίου δικαίου, ενεργούντων εισαγωγάς αυτοκινήτων ή μοτοσυκλεττών απ’ ευθείας επ’ ονόματί των. γ)Αντιπροσώπων και εμπόρων εισαγωγέων ή αντιπροσώπων και εμπόρων μη εισαγωγέων (μεταπωλητές και αγοραστές αυτοκινήτων ή μοτοσυκλεττών εκ του Μετοχικού Ταμείου Στρατού Ο.Δ.Δ.Υ. κ.λ.π.). δ)Μεσολαβητών πωλήσεως αυτοκινήτων ή μοτοσυκλεττών επί προμηθεία εφ’ όσον αποδεικνύεται εξ επισήμων στοιχείων ότι διαθέτουν προς τον σκοπό τούτο μόνιμον επαγγελματικήν στέγην. «ε. Εμπόρων ενάριθμων επιβατικών αυτοκινήτων & δικύκλων-τρικύκλων, οι άδειες κυκλοφορίας των οποίων έχουν εκδοθεί στο όνομά τους.». Η περιπτ.ε΄ προστέθηκε με την παρ.1 της με αριθ.Α-16637/1451/28-31 Ιουλ.2008 (ΦΕΚ Β΄1511), απόφ. Υπ. Μεταφορών και Επικοινωνιών. Άρθρ.2.-1.Η κατά το προηγούμενον άρθρον άδεια μετά των αντιστοίχων πινακίδων χορηγείται υπό της νομαρχιακής υπηρεσίας συγκοινωνιών εις την περιφέρειαν της οποίας έχει την έδραν η αιτούσα επιχείρησις, κατόπιν υποβολής προς αυτήν των κάτωθι δικαιολογητικών: α)Πιστοποιητικού εμπορικού ή επαγγελματικού ή βιοτεχνικού επιμελητηρίου ότι η επιχείρησις είναι εγγεγραμμένη σ’ αυτό με αντικείμενο εργασιών την εισαγωγή ή εμπορία αυτοκινήτων ή δικύκλων-τρικύκλων. β)Βεβαιώσεως της αρμοδίας οικονομικής εφορίας, περί εγγραφής της επιχειρήσεως εις τους φορολογικούς καταλόγους. γ)Αποδεικτικού δημοσίου ταμείου, περί καταβολής των αναλογούντων τελών δοκιμαστικής κυκλοφορίας, σύμφωνα με το άρθρ. 23 παρ. 1 του Νόμ. 2367/1953 «περί τίτλων κυριότητος, ταξινομήσεως αδειών κυκλοφορίας και φορολογίας αυτοκινήτων». «δ. Επιστολής αναγνωρισμένης τραπέζης ή πιστοποιητικού τελωνείου εισαγωγής ή βεβαίωση της Δημόσιας Οικονομικής Υπηρεσίας, για τους αντιπροσώπους και εμπόρους – εισαγωγείς, εμπόρους- μη εισαγωγείς και μεσολαβητές πώλησης με προμήθεια ή επικυρωμένων, από την αρμόδια νομαρχιακή υπηρεσία Μεταφορών και Επικοινωνιών, φωτοαντιγράφων αδειών κυκλοφορίας επιβατικών αυτοκινήτων και δικύκλων-τρικύκλων, για τους εμπόρους ενάριθμων επιβατικών αυτοκινήτων και δικύκλωντρικύκλων, που έχουν εκδοθεί στο όνομα αυτών. (Αντί για τη σελ. 262,9599(β) Σελ. 262,9599(γ) Τεύχος -Σελ.  Κώδικας Οδικής Κυκλοφορίας 21.Ε.ι.100-101 Σε κάθε περίπτωση, πρέπει να προκύπτει ο αριθμός των, κατά το προηγούμενο ή το τρέχον έτος, εισαχθέντων και πωληθέντων επιβατικών αυτοκινήτων και δικύκλων-τρικύκλων, για τους αντιπροσώπους και εμπόρους – εισαγωγείς, εμπόρους - μη εισαγωγείς και μεσολαβητές πώλησης με προμήθεια και ο αριθμός των, κατά το προηγούμενο ή το τρέχον έτος, αδειών κυκλοφορίας, που έχουν εκδοθεί στο όνομα των εμπόρων ενάριθμων επιβατικών αυτοκινήτων και δικύκλων-τρικύκλων. 21.Ε.ι.101 Η περιπτ.δ΄, που είχε αντικατασταθεί από την παρ.1 της με αριθ.Α-7840/553/28 Φεβρ.-8 Μαρτ.2007 (ΦΕΚ Β΄322), απόφ. Υπ. Μεταφορών και Επικοινωνιών, αντικαταστάθηκε και πάλι ως άνω από την παρ.2 της με αριθ.Α16637/1451/28-31 Ιουλ.2008 (ΦΕΚ Β΄1511), απόφ. Υπ. Μεταφορών και Επικοινωνιών. ε)Διπλοτύπου δημοσίου ταμείου περί καταβολής των τελών ταξινομήσεως, επιθεωρήσεως και του χαρτοσήμου της εκδιδομένης αδείας κυκλοφορίας. 2.Δια την κατά το προηγούμενον άρθρον άδειαν δεν απαιτείται η καταβολή εισφοράς υπέρ της Ελληνικής Λέσχης Περιηγήσεως Αυτοκινήτου (ΕΛΔΑ) και του Ταμείου Συντάξεων Αυτοκινητιστών (ΤΣΑ). «3.Ο αριθμός των αδειών δοκιμαστικής κυκλοφορίας, που δύναται να χορηγηθούν, καθορίζεται βάσει του αριθμού εισαχθέντων και πωληθέντων επιβατικών αυτοκινήτων ή δικύκλων-τρικύκλων και των εκδοθεισών αδειών κυκλοφορίας στο όνομα των εμπόρων ενάριθμων επιβατικών αυτοκινήτων και δικύκλων-τρικύκλων, ως εξής: α. Για την περίπτωση των επιβατικών αυτοκινήτων ή δικύκλων-τρικύκλων. α.α. Μία (1) άδεια για δεκαπέντε (15) και άνω επιβατικά αυτοκίνητα ή δίκυκλα-τρίκυκλα. β.β. Δύο (2) άδειες για εκατό (100) και άνω επιβατικά αυτοκίνητα ή δίκυκλα-τρίκυκλα. γ.γ. Τρεις (3) άδειες για διακόσια πενήντα (250) και άνω επιβατικά αυτοκίνητα ή δίκυκλα-τρίκυκλα. δ.δ. Τέσσερεις (4) άδειες για χίλια (1000) και άνω επιβατικά αυτοκίνητα ή δίκυκλα-τρίκυκλα. ε.ε. Πέντε (5) άδειες για δύο χιλιάδες (2000) και άνω επιβατικά αυτοκίνητα ή δίκυκλα-τρίκυκλα. στ.στ. Οκτώ (8) άδειες για πέντε χιλιάδες (5000) και άνω επιβατικά αυτοκίνητα ή δίκυκλα-τρίκυκλα. ζ.ζ. Απεριόριστος αριθμός αδειών για είκοσι χιλιάδες (20.000) και άνω επιβατικά αυτοκίνητα ή δίκυκλα-τρίκυκλα. Σελ. 262,9600(γ) Τεύχος -Σελ.  β. Ο αριθμός των αδειών δοκιμαστικής κυκλοφορίας που δύναται να χορηγηθούν για φορτηγά αυτοκίνητα ή για λεωφορεία, είναι απεριόριστος εφόσον υποβληθούν τα, υπό της υπ’ αριθμ. 18200/1979 (Β΄ 548), οριζόμενα δικαιολογητικά». Η παρ.3, που είχε  αντικαταστάθεί από τις με αριθ.Α-72518/5304/23 Ιουν.-1 Ιουλ.2003 (ΦΕΚ Β΄866) και αριθ.Α-7840/553/28 Φεβρ.-8 Μαρτ.2007 (ΦΕΚ Β΄322), απόφ. Υπ. Μεταφ.και Επικοινωνιών, αντικαταστάθηκε και πάλι ως άνω από την παρ.3 της με αριθ.Α16637/1451/28-31 Ιουλ.2008 (ΦΕΚ Β΄1511), όμοιας απόφασης ΄Αρθρ.3.-1.Στοιχεία κυκλοφορίας προς δοκιμαστικήν κυκλοφορίαν ή επίδειξιν χορηγούνται και επ’ ονόματι κατασκευαστών αυτοκινήτων οχημάτων ή μοτοσικλεττών. Κώδικας Οδικής Κυκλοφορίας 2.Η κατά την προηγουμένην παράγραφον άδεια μετά των αντιστοίχων πινακίδων, χορηγείται υπό της αυτής κατά την παρ. 1 του άρθρ. 2 της παρούσης υπηρεσίας κατόπιν υποβολής εις αυτήν των κάτωθι δικαιολογητικών: α)Αποδεικτικού δημοσίου, ταμείου, περί καταβολής των τελών δοκιμαστικής κυκλοφορίας, σύμφωνα με το άρθρ. 23 παρ. 1 του Νόμ. 2367/1953. β)Διπλοτύπου δημοσίου ταμείου, περί καταβολής των αναλογούντων τελών ταξινομήσεως και χαρτοσήμου της υπό έκδοσιν αδείας κυκλοφορίας. γ)Βεβαιώσεως της αρμοδίας οικονομικής εφορίας περί τους είδους της αιτούσης επιχειρήσεως. δ)Επισήμου αντιγράφου της, υπό του Υπουργείου Συγκοινωνιών, χορηγηθείσης εγκρίσεως κατασκευής αυτοκινήτων ή μοτοσικλεττών. 3.Δια τον αριθμόν των δυναμένων να χορηγηθούν αδειών επ’ ονόματι των κατά την παρ. 1 του παρόντος άρθρου επιχειρήσεων ισχύουν αι διακρίσεις της παρ. 3 του προηγουμένου άρθρου. Άρθρο 4 «Οι άδειες που εκδίδονται σύμφωνα με την παρούσα απόφαση, ισχύουν μέχρι το τέλος του έτους μέσα στο οποίο εκδίδονται ή ανανεώνονται. Για την ανανέωση των αδειών δοκιμαστικής κυκλοφορίας, υποβάλλονται, όλα τα προβλεπόμενα από τη παρούσα απόφαση δικαιολογητικά όπως αυτή ισχύει κάθε φορά». Το άρθρ.4 αντικαταστάθηκε ως άνω από την παρ.3 της με αριθ.Α-7840/553/28 Φεβρ.-8 Μαρτ.2007 (ΦΕΚ Β΄322), απόφ. Υπ. Μεταφορών και Επικοινωνιών. Άρθρ.5.-«1.Οι άδειες κυκλοφορίας που εκδίδονται σύμφωνα με την παρούσα, χρησιμοποιούνται αποκλειστικά και μόνο από εκείνους για τους οποίους εκδόθηκαν, για την δοκιμή των αυτοκινήτων οχημάτων ή μοτοσικλετών, την επίδειξη αυτών καθώς και για τη μεταφορά των εισαγομένων μεταχειρισμένων αυτοκινήτων ή μοτοσυκλετών (δικύκλων ή τρικύκλων) από τα τελωνεία στις εκθέσεις αυτοκινήτων ή από τα τελωνεία και τις εκθέσεις αυτοκινήτων στα Κέντρα Τεχνικού Ελέγχου Οχημάτων για τεχνικό έλεγχο και αντίστροφα απαγορευμένης της φόρτωσης και διενέργειας με αυτά οποιασδήποτε μεταφοράς». Η παρ. 1 αντικαταστάθηκε ως άνω από την παρ. 2 της Σ/94249/1600/23 Φεβρ.-27 Μαρτ. 1987 (ΦΕΚ Β΄ 103) απόφ. Υπ. Μεταφ. και Επικ.  «2.Οι άδειες κυκλοφορίας που εκδίδονται, σύμφωνα με την παρούσα, χρησιμοποιούνται αποκλειστικά και μόνο από εκείνους για τους οποίους εκδόθηκαν ή από εξουσιοδοτημένο υπάλληλο της επιχείρησης, για τη δοκιμή των αυτοκινήτων οχημάτων ή μοτοσικλετών ή την επίδειξη αυτών, καθώς και για τη μεταφορά των καινουργών και μεταχειρισμένων αυτοκινήτων ή μοτοσικλετών (δικύκλων ή τρικύκλων) από τα Τελωνεία στις εκθέσεις αυτοκινήτων ή από τα Τελωνεία και τις εκθέσεις αυτοκινήτων στα Κέντρα Τεχνικού ελέγχου Οχημάτων και αντίστροφα και σε οποιοδήποτε σημείο της χώρας λόγω πώλησις αυτών. Τα αυτοκίνητα οχήματα ή μοτοσικλέτες, που φέρουν άδεια και πινακίδες δοκιμαστικής κυκλοφορίας επιτρέπεται να κυκλοφορούν κατά τις Κυριακές και ημέρες αργίας. Στις παραπάνω άδειες δοκιμαστικής κυκλοφορίας θα αναγράφεται η παρατήρηση «ΕΠΙΤΡΕΠΕΤΑΙ Η ΚΥΚΛΟΦΟΡΙΑ ΤΟΥ ΚΑΤΑ ΤΙΣ ΚΥΡΙΑΚΕΣ ΚΑΙ ΗΜΕΡΕΣ ΑΡΓΙΑΣ» από την υπηρεσία που χορηγείται». Οι παρ. 2, 3 και 4 αντικαταστάθηκαν ως άνω σε μία παράγραφο, η οποία έλαβε σειρά με αριθ. 2, από την παρ. 1 της Β-14073/309/10-22 Απρ. 1992 (ΦΕΚ Β΄ 286) απ. Υπ. Μεταφ. και Επικοιν. 3.(5).Εις περίπτωσιν διαπιστώσεως παρανόμου κυκλοφορίας αυτοκινήτου οχήματος ή μοτοσυκλέττας, κατά του παραβάτου επιβάλλονται αι υπό του Κ.Ο.Κ. προβλεπόμεναι κυρώσεις δια τους θέτοντας εις κυκλοφορίαν αυτοκίνητον όχημα μη εφωδιασμένον δι’ αδείας κυκλοφορίας (άρθρ. 88 παρ. 4 Κ.Ο.Κ.). 4.(6).Κατ’ εξαίρεση των αναφερομένων στην παρ. 3 του παρόντος άρθρου, επιτρέπεται η κυκλοφορία των επιβατικών αυτοκινήτων οχημάτων, που φέρουν άδεια και πινακίδες δοκιμαστικής κυκλοφορίας, κατά τις Κυριακές και ημέρες αργίας, στις αυτοκινητοβιομηχανίες εγχώριας παραγωγής που κατασκευάζουν, συναρμολογούν και εξάγουν αυτοκίνητα στην αλλοδαπή. Στις παραπάνω αυτοκινητοβιομηχανίες, από τις δικαιούμενες άδειες δοκιμαστικής κυκλοφορίας επιβατικών αυτοκινήτων, μόνον, στην μία εξ’ αυτών θα αναγράφεται η παρατήρηση «επιτρέπεται η κυκλοφορία του κατά τις Κυριακές και ημέρες αργίας» από την υπηρεσία που χορηγείται». Η παρ. 6 προστέθηκε από την Σ/93824/ 1418/17-25 Σεπτ. 1986 (ΦΕΚ Β΄ 619) απόφ. Υπ. Μεταφ. και Επικ. Οι παρ. 5 και 6 του άρθρ. 5 αναριθμήθηκαν  (Αντί για τη σελ 262,96001(α) Σελ. 262,96001(β) Τεύχος -Σελ.  σε παρ. 3(5) και 4(6) από την παρ. 2 της Β14073/309/10-22 Απρ. 1992 (ΦΕΚ Β΄ 286), απ. Υπ. Μεταφ. και Επικ. Με την παρ.4 της με αριθ.Α16637/1451/28-31 Ιουλ.2008 (ΦΕΚ Β΄1511), απόφ. Υπ. Μεταφορών και Επικοινωνιών, ορίστηκε ότι: «Τα επιβατικά αυτοκίνητα οχήματα ή τα δίκυκλα-τρίκυκλα, που φέρουν άδεια και κρατικές πινακίδες δοκιμαστικής κυκλοφορίας, δεν επιτρέπεται να κυκλοφορούν κατά τις Κυριακές και τις μέρες αργίας.Εφόσον διαπιστωθεί κυκλοφορία κατά τις προαναφερόμενες ημέρες, η άδεια και οι κρατικές πινακίδες δοκιμαστικής κυκλοφορίας αφαιρούνται, από τα αρμόδια όργανα ελέγχου, που διαπιστώνουν την παράβαση και αποστέλλονται στη νομαρχιακή υπηρεσία Μεταφορών και Επικοινωνιών, από την οποία έχουν χορηγηθεί. Η άδεια και οι κρατικές πινακίδες δοκιμαστικής κυκλοφορίας, που αφαιρούνται, δεν επαναχορηγούνται.» Άρθρ.6.-Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως, πλην της παρ. 3 του άρθρ. 2 η ισχύς της οποίας άρχεται από της 1ης Ιαν. 1980. Άρθρ.7.-Καταργείται η παρ. 2 του κεφ. Γ΄ της αποφάσεως του Υπουργού Συγκοινωνιών, αριθ. ΣΤ/1832/ από 19.1.1978 «περί στοιχείων αδειών κυκλοφορίας αυτοκινήτων οχημάτων, καθορισμού κυρίων χαρακτηριστικών αυτών και χορηγήσεως αδειών για την προσωρινή κυκλοφορία και προς δοκιμή αυτών ΦΕΚ 103/Β/9.2.1978. Σελ. 262,96002(β) Τεύχος -Σελ.  21.Ε.ι.101 Κώδικας Οδικής Κυκλοφορίας